Медалі ВДНГ

Медалі ВДНГ — нагрудныя знакі ўзнагароды Усесаюзнай сельскагаспадарчай выстаўкі, Выстаўкі дасягненняў народнай гаспадаркі СССР (ВДНГ СССР) і пазней Усерасійскага выставачнага цэнтра.

 Медалі УСГВ 
Удзельнікі УСГВ, якія паказалі лепшыя ўзоры працы, узнагароджваліся медалямі выстаўкі, якія прысуджаліся галоўным камітэтам:
 У 1939—1940 гадах — вялікім і малым залатым, вялікім і малым сярэбраным медалямі «Перадавіку сацыялістычнай сельскай гаспадаркі».
 З 1954 года — вялікім і малым залатым, вялікім і малым сярэбраным медалямі «За поспехі ў сацыялістычнай сельскай гаспадарцы».
 З 1955 года — медалямі ўдзельніка УСГВ і сведчаннямі, у якіх паказваліся нумар медаля і дата выдачы.

Удзельнікі выстаўкі адзначаліся таксама знакамі «Удзельнік усесаюзнай сельскагаспадарчай выстаўкі» і «Юны ўдзельнік усесаюзнай сельскагаспадарчай выстаўкі». Іншыя ўдзельнікі УСГВ узнагароджваліся граматамі і сведчаннямі без медалёў.

 Медалі ВДНГ 
Пасля стварэння ВДНГ СССР узнагароджанні праводзіліся Галоўным камітэтам ВДНГ СССР:
 У 1959—1962 гадах — вялікім і малым залатым, вялікім і малым сярэбраным медалямі «За поспехі ў народнай гаспадарцы СССР».
 У 1962—1986 гадах — залатым, сярэбраным і бронзавым медалямі «За поспехі ў народнай гаспадарцы СССР». Акрамя медалёў, удзельнікі выстаўкі ўзнагароджваліся каштоўнымі прэміямі. Часам выдача медалёў і каштоўных прэмій адбываліся адначасова. Выдачы медалёў і каштоўных прэмій (у форме разнастайных падарункаў) адбываліся на падставе пастаноў Галоўнага камітэта Савета ВДНГ. Выпіскі з дадатку да пастаноў выдаваліся ўсім узнагароджаным.
 У 1959—1987 гадах — медалямі «Юны ўдзельнік ВДНГ» (адначасова ў выдадзеных пасведчаннях пазначаліся нумар і дата выдачы медалёў).
 З 1987 года — медалямі «Лаўрэат ВДНГ СССР» (з 1992 года — УВЦ) дзвюх ступеняў.

У 1999 годзе ўдзельнікі выстаўкі былі ўзнагароджаны медалём «60 гадоў УСГВ — ВДНГ СССР — УВЦ».

 Апісанне 
Асноўным сюжэтам нагрудных знакаў з'яўляецца саюз рабочага класа і сялянства, які меў розны мастацкі выгляд у розныя гады існавання ўзнагароды.

 Гл. таксама 
 ВДНГ
Зноскі

Спасылкі

ВДНГ